“Krudslar oilasi 2” multfilmi bir hafta ichida yana 3 mln dollar to‘plab, Amerika prokatida birinchi o‘rinni egalladi

“Krudslar oilasi 2” sikveli Amerikadagi prokatning uchinchi haftasida 3 million dollar ishlab topdi va kassa yig‘imlari bo‘yicha birinchi o‘rinni egalladi. Endilikda multfilmning umumiy kassa yig‘imi o‘z vatanida 24,1 millionni, butun dunyoda esa 76,4 million dollarni tashkil etmoqda, deb xabar beradi “Film.ru”.

Ro‘yxatning ikkinchi pog‘onasidan 490 ming dollar ishlab topgan Focus Features studiyasining “O‘gay aka-ukalar” dramasi egalladi. Ikki haftalik prokat davomida film 1,3 million dollar ishlab topdi. Uning ortidan premyerasidan 17 yil o‘tib, prokatga chiqqan Uill Ferrell ishtirokidagi “Elf” Rojdestvo komediyasi o‘rin olgan. Kartina dam olish kunlari 400 ming dollar yig‘ishga muvaffaq bo‘lgan.
315 ming dollar yiqqan Vins Von ishtirokidagi Freaky komediyasi oldingidek top ro‘yxatda joylashgan. Ayni vaqtda yig‘imlar 8,2 million dollarni tashkil etmoqda. Kuchli beshlikdagi komediyalar qatoriga Robert De Niro ishtirokidagi The War with Grandpa yakun yasagan. Film yana 260 ming dollar ishlab topgan.
Joriy haftaning yangiligi bo‘lgan Emili Blant va Jeymi Dornan ishtirokidagi “Yovvoyi juftlik” melodrammasi cheklangan prokatda 100 ming dollar yig‘ishga erishdi.
 Tarixdagi eng ko‘p mablag‘ sarflangan 6 ta multfilm